बादशाह मेले की तैयारियां शुरू
शहरके प्रसिद्ध ऐतिहासिक बादशाह मेले की तैयारियां शुरू हो गई हैं। इस बार ये मेला 14 मार्च को होगा। इसकेे लिए पुलिस विभाग, उपखंड प्रशासन बादशाह मेला समिति की बैठक सोमवार को आयोजित की गई। एसडीएम पीयूष समारिया ने ऐतिहासिक बादशाह मेले के आयोजन की तैयारियों के लिए विभिन्न विभागों के अधिकारियों और मेला आयोजन समिति के पदाधिकारियों से विचार-विमर्श किया।
उपखण्ड अधिकारी ने बादशाह मेला समिति तथा संबंधित विभागों को मेले के दौरान होने वाली गतिविधियों उत्तरदायित्व के बारे में जानकारी ली। उन्होंने बादशाह मेले के दौरान सुरक्षा, पेयजल, रोशनी विद्युत, साफ-सफाई, अच्छी किस्म की लाल गुलाल के उपयोग, चिकित्सा, अग्निश्मन, उपखण्ड कार्यालय कोर्ट परिसर में मजबूत स्टेज व्यवस्था, मेला देखने के लिए बाहर से आने वाले यात्रियों हेतु उचित बस-संचालन व्यवस्था इत्यादि माकूल इंतजामों के लिए पारस्परिक सहयोग पर जोर दिया। इस अवसर पर तहसीलदार योगेश अग्रवाल, डीएसपी सीएस सोढ़ा, नगर परिषद, डिस्कॉम, पीएचईडी, आबकारी, अग्निश्मन, चिकित्सा एवं स्वास्थ्य विभाग सहित संबंधित अन्य महकमों के अधिकारी, अग्रवाल समाज के अध्यक्ष रामस्वरूप गर्ग, बादशाह मेला आयोजन समिति संयोजक भरत कुमार मंगल, रमेश बंसल अन्य मौजूद थे। एसडीएम ने डीएसपी को मेले के दौरान शान्ति व्यवस्था बनाए रखने के लिए पुख्ता प्रबंध पर जोर दिया।
इनमार्गों से निकलेगा मेला
बादशाहमेला समिति के अनुसार इस वर्ष बादशाह का मेला 14 मार्च को आयोजित होगा, जिसके तहत बादशाह की सवारी 14 मार्च को दोपहर 3.00 से नगर में स्थित भैंरूजी के खेजड़े से प्रारंभ होगी तथा भारत माता सर्किल, अजमेरी गेट, रामद्वारा मार्ग होते हुए एसडीएम कोर्ट पहुंचेगा। यहां उपखण्ड अधिकारी से लाल गुलाल के साथ होली खेली जाएगी। इसके बाद भगत चौराहा, नगर परिषद होकर अग्रसेन भवन पर समापन होगा।
ब्यावर. बादशाह मेला बैठक में समाज पदाधिकारियों से चर्चा करते एसडीओ
hin_Deva hin_Deva hin_Deva hin_Deva hin_Deva hin_Deva